CELEX: 62018CN0654
Language: sk
Date: 2018-10-18 00:00:00
Title: Vec C-654/18: Návrh na začatie prejudiciálneho konania, ktorý podal Verwaltungsgericht Stuttgart (Nemecko) 18. októbra 2018 – Interseroh Dienstleistungsgesellschaft mbH/SAA Sonderabfallagentur Baden-Württemberg GmbH

28.1.2019   
            
            
               SK
            
            
               Úradný vestník Európskej únie
            
            
               C 35/8
            
         
      Návrh na začatie prejudiciálneho konania, ktorý podal Verwaltungsgericht Stuttgart (Nemecko) 18. októbra 2018 – Interseroh Dienstleistungsgesellschaft mbH/SAA Sonderabfallagentur Baden-Württemberg GmbH
      (Vec C-654/18)
      (2019/C 35/10)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Verwaltungsgericht Stuttgart
      
         Účastníci konania pred vnútroštátnym súdom
      
      
         Žalobkyňa: Interseroh Dienstleistungsgesellschaft mbH
      
         Žalovaná: SAA Sonderabfallagentur Baden-Württemberg GmbH
      
         Prejudiciálne otázky
      
      
                  1.
               
               
                  Má sa článok 3 ods. 2 nariadenia (ES) č. 1013/2006 (1),
                  podľa ktorého preprava nasledujúcich odpadov určených na zhodnotenie podlieha všeobecným požiadavkám na informácie uvedeným v článku 18, ak množstvo prepravovaného odpadu presiahne 20 kg:
                  
                              a)
                           
                           
                              odpad uvedený v prílohe III alebo IIIB;
                           
                        
                              b)
                           
                           
                              zmes dvoch alebo viacerých odpadov uvedených v prílohe III nezaradená pod jedinou položkou v prílohe III za predpokladu, že zloženie tejto zmesi nebráni ich zhodnoteniu prijateľnému z hľadiska životného prostredia, a za predpokladu, že táto zmes je uvedená v prílohe IIIA v súlade s článkom 58,
                           
                        vykladať v tom zmysle že zmesi odpadov z papiera, lepenky (kartónu) a výrobkov papierenského priemyslu, ktoré – sú takého zloženia, že každá časť odpadov posudzovaná sama osebe – spadá pod prvé tri zarážky položky B3020 prílohy IX Bazilejského dohovoru, a navyše vykazujú podiel nečistôt do 10 %, spadajú pod bazilejský kód B3020 a tým podliehajú všeobecnej informačnej povinnosti podľa článku 18 a nie oznamovacej povinnosti podľa článku 4?
                  V prípade zápornej odpovede na prvú otázku:
               
            
                  2.
               
               
                  Má sa článok 3 ods. 2 nariadenia (ES) č. 1013/2006,
                  podľa ktorého preprava nasledujúcich odpadov určených na zhodnotenie podlieha všeobecným požiadavkám na informácie uvedeným v článku 18, ak množstvo prepravovaného odpadu presiahne 20 kg:
                  
                              a)
                           
                           
                              odpad uvedený v prílohe III alebo IIIB;
                           
                        
                              b)
                           
                           
                              zmes dvoch alebo viacerých odpadov uvedených v prílohe III nezaradená pod jedinou položkou v prílohe III za predpokladu, že zloženie tejto zmesi nebráni ich zhodnoteniu prijateľnému z hľadiska životného prostredia, a za predpokladu, že táto zmes je uvedená v prílohe IIIA v súlade s článkom 58,
                           
                        vykladať v tom zmysle, že zmesi odpadov z papiera, lepenky (kartónu) a výrobkov papierenského priemyslu, ktoré – sú takého zloženia, že každá časť odpadov posudzovaná sama osebe – spadá pod prvé tri zarážky položky B3020 prílohy IX Bazilejského dohovoru, a navyše vykazujú podiel nečistôt do 10 %, sa nemajú zaradiť pod bod 3 písm. g) prílohy IIIA a tým sa na ne nevzťahujú všeobecné požiadavky na informácie podľa článku 18, ale oznamovacia povinnosť podľa článku 4?
               
            
         (1)  Nariadenie Európskeho parlamentu a Rady (ES) č. 1013/2006 zo 14. júna 2006 o preprave odpadu (Ú. v. EÚ L 190, 2006, s. 1).